«Farmen» mistet nesten 300.000 seere
ARTIKKELEN ER OVER TRE ÅR GAMMEL «Farmen» er et av TV 2s desidert mest populære programmer, og tidligere denne uken kunne kanalen feire en solid sesongstart: Episoden kunne skilte med det høyeste premieretallet siden 2010. Ikke fullt så mange benket seg foran onsdagens program: 593.000 seere fikk med seg at årets første storbonde, Odd André Fredriksson (50) , valgte sin førstekjempe. Les også: Trygg Trafikk om kjøring i Farmen: Både farlig og ulovlig Assisterende kommunikasjonssjef i TV 2, Bjarne Laastad, er slett ikke misfornøyd av den grunn: – Det har vært helt vanlig at tallene har gått ned til andre episode. Første episode i fjor hadde eksempelvis 846.000 seere, mens andre hadde 679.000. I går ble det i tillegg ekstraomganger i den mye omtalte og spennende semifinalen mellom Stabæk og Rosenborg på NRK1, sier han til VG. Så du denne? Slik er årets «Farmen»-gård Mens fjorårets andreepisode «bare» mistet 167.000 seere etter premieren, ble det altså et tap på 277.000 følgere denne gangen. Etter de to første episodene har årets deltakere kommet godt i gang med gårdsarbeidet – og opptil flere av dem har røket i tottene på hverandre allerede. – Det vil alltid kunne dukke opp noen utfordringer underveis når forskjellige mennesker som i utgangspunktet ikke kjenner hverandre skal jobbe sammen, så litt drama er både vi og «Farmen»-seerne vant til. Men nå har vi bare vist to episoder, og vi er veldig fornøyde med opptakene fra «Farmen»-gården. Seerne har mye å glede seg til i ukene fremover, konstaterer Laastad. Nysgjerrig? Farmen-Gaute røper: Slik blir den nye sesongen
Mandagens «Farmen»-premiere samlet 870.000 seere. Sesongens andre episode fristet langt færre.